P R E P O R U K E

Hrvatskog društva za školsku i sveučilišnu medicinu (HDŠSM)

Hrvatskoga liječničkog zbora

**O ORGANIZACIJI RADNIH PROCESA U PERIODU OD 4.5.DO 31.8.2020**

2.3. SISTEMATSKI PREGLED DJETETA PRIJE UPISA U PRVI RAZRED OSNOVNE ŠKOLE

Napominjemo da se u ovom dijelu HDŠSM osvrće na mjeru zdravstvene zaštite, a ne na sam upisni postupak koji je definiran Zakonom o odgoju i obrazovanju u osnovnoj i srednjoj školi i pripadajućim Pravilnicima.

„Sadržaj i način provođenja liječničkog pregleda provodi se prema metodologiji stručno usuglašenoj u Hrvatskom društvu za školsku i sveučilišnu medicinu, a obuhvaća: uzimanje anamneze i heteroanamneze, uvid u dosadašnju medicinsku dokumentaciju i nalaz stomatologa, cjelovit somatski pregled, utvrđivanje psihomotornog razvoja, socijalne i emocionalne zrelosti, urin, Hb.“

HDŠSM smatra stručno opravdanim učiniti modifikaciju organizacije i provedbe pregleda uz obvezu pregleda sve djece dorasle za upis.

- u vremenskom razdoblju do 31.08.2020. (poželjno do 31.7. zbog povjerenstava škola i Upravnih odjela za odgoj i obrazovanje)

- modifikaciju pregleda Predlažemo u vidu:

a) Obavijest o pregledu navesti na jasno vidljivim vanjskim vratima domova zdravlja, ulaznim vratima ordinacija, ulaznim vratima škola (ako je moguće), i internetskim stranicama zavoda i škola (ako je moguće). Obavijest sadrži: Imena liječnika i medicinskih sestara s kontaktima (i zamjenama) te radno vrijeme s napomenom da se obzirom na specifičnu epidemiološku situaciju prethodno (telefonski) treba najaviti Internetsku stranicu zavoda gdje se nalaze Upute o provedbi

b) Upute o provedbi trebaju sadržavati:

- Način i vrijeme na koji se mogu naručiti na pregled (mailom, telefonom, preko aplikacije) Narudžbe neposrednim kontaktom nije uputno raditi!

- Vrijeme kada će biti odgovaramo na e-mail poruke (npr. svaki radni dan od 13-15 sati, u roku do 24 sata radni dan ili drugačije….) i telefonske pozive radi dodatnih informacija

- Popis dokumentacije koju je potrebno dostaviti e-poštom 3 dana prije termina pregleda:

 Upitnik s anamnestičkim podacima koji ispunjava roditelj (Upitnik za roditelje u prilogu)

 Preslike cjepne iskaznice ili ispis cijepljenja iz pedijatrijskog kartona

 Popis dodatne dokumentacije ukoliko postoji (povijest bolesti u slučaju kroničnog oboljenja, nalazi logopeda i/ili psihologa, Rješenje o tjelesnom oštećenju mišljenje predškolske ustanove o vrtića razvojnim aspektima djeteta ovisno o kronološkoj dobi)

- Upute o potrebi pridržavanja mjera zaštite (da febrilni i s respiratornim tegobama neće biti primljeni, da će ispunit izjavu da nisu prema svom saznanju bili u riziku, da smije samo jedan roditelj u pratnji, da moraju doći točno u termin i ne zadržavati se, koliko traje pregled i slično)

- Dostavljenu dokumentaciju je potrebno pregledati prije dolaska djeteta u termin pregleda i utvrditi da li se potencijalno radi o potrebi opsežnijeg pregleda pa u skladu s tim redefinirati termin narudžbe s roditeljima

**c) pregled -**

- U čekaonici se provodi test crteža čovjeka i precrtavanje likova (uz obavezno prethodno dezinfekciju stola i olovke), a radi postepenog uvođenja djeteta u pregled i manjeg zadržavanja u ambulanti

- dijete ulazi samo, iznimno s roditeljem koji se u tom slučaju smješta na udaljenost od zdravstvenog osoblja

- sestrinski dio pregleda- sestra obvezno mjeri tjelesnu masu i tjelesnu visinu, opseg struka, arterijski tlak, puls, te ispituje vid na daljinu. (ukupno trajanje max 10 min)

- liječnički dio pregleda o napraviti potpuni fizikalni pregled o procijeniti zrelost u skladu s obrascem koji imamo za pregled za upis u školu o u slučaju potrebe izdati e- uputnicu o Cijepiti protiv ospica, zaušnjaka, rubeole i poliomijelitisa (MPR+IPV) (ukupno trajanje max 15 min)

- U papirnatu formu zdravstvenog kartona djeteta pisati tijekom pregleda. U Complete Prevention aplikaciju naknadno (dio je moguće i prethodno).

- Nakon svakog pregleda provjetriti prostor, dezinficirati radne površine.

Zubna putovnica, te probiri na sideropeniju i proteinuriju provesti će se na jesen ukoliko epidemiološka situaciju bude dozvoljavala. Pedijatrijski karton na uvid uputno je tražiti samo ukoliko je to nužno za procjenu uz poštivanje načina rada pedijatrijskih ambulanti.

(Ukupno trajanje pregleda max 25 min, Preporučeno naručivanje pacijenata na 40 min radi dezinfekcije i prozračivanja)

Pregled je moguće i poželjno ponoviti po početku nastave ukoliko, u pojedinog djeteta, nismo imali dovoljno elemenata za procjenu djetetovih stvarnih potreba, a polaskom u školu su primijećeni neki deficiti u funkcioniranju. Tijekom prvog polugodišta, uputno je napraviti dodatnu timsku sintezu (osim one u drugom polugodištu) kako bi se stekao uvid u funkcioniranje djece.

Preporuke izradili članovi Upravnog odbora Hrvatskog društva za školsku i sveučilišnu medicinu HLZ.